
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 965 

2 Αυγούστου 2000 


ΑΠΟΦΑΣΕΙ Σ 

Αριθ. 2539 

Σύσταση αμιγούς δημοτικής επιχείρησης στο Δήμο Θε- 
σπρωτικού Ν. Πρέβεζας με την επωνυμία «ΑΝΑΠΤΥ¬ 
ΞΙΑΚΗ ΕΠΙΧΕΙΡΗΣΗ ΔΗΜΟΥ ΘΕΣΠΡΩΤΙΚΟΥ ΝΟΜΟΥ 
ΠΡΕΒΕΖΑΣ»». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1) Τις διατάξειςτου άρθρου 16του Ν.2539/97. 

2) Τις διατάξεις των άρθρων 277 - 287 του Π. Δ/τος 
410/95 (ΦΕΚΑ'231/95). 

3) Τις διατάξεις του Ν. 2503/97 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
τοπική αυτ/ση και άλλες διατάξεις». 

4) Την αριθ. 35275/31.12.98 απόφασή μας «περί ανάθε¬ 
σης άσκησης αρμοδιοτήτων στον Γενικό Δ/ντή της Περι¬ 
φέρειας». 

5) Την αριθ.22/2000 απόφαση του Δημοτικού Συμβουλί¬ 
ου Θεσπρωτικού «περί σύστασης Αναπτυξιακής Επιχεί¬ 
ρησης Δήμου Θεσπρωτικού». 

6) Την από 31.3.2000 οικονομοτεχνική μελέτη της ανω¬ 
τέρω επιχείρησης, αποφασίζουμε: 

Εγκρίνεται η αριθ. 22/2000 απόφαση του Δημοτικού 
Συμβουλίου Θεσπρωτικού του Νομού Πρέβεζας, η οποία 
αφορά τη σύσταση στον ομώνυμο Δήμο αμιγούς Αναπτυ¬ 
ξιακής Επιχείρησης, που έχει ως εξής: 

Άρθρο 1 

Σύσταση - Επωνυμία 

1. Με το καταστατικό αυτό ιδρύεται Ανώνυμη Αναπτυ¬ 
ξιακή Επιχείρηση για την ολοκληρωμένη ανάπτυξη της 
περιοχής του Δήμου Θεσπρωτικού του Νομού Πρεβέζης, 
με την επωνυμία « ΔΗΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ 
ΔΗΜΟΥ ΘΕΣΠΡΩΤΙΚΟΥ Α.Ε». 

2. Για τις σχέσεις της εταιρείας με την αλλοδαπή, θα 
χρησιμοποιείται η ανωτέρω επωνυμία σε πιστή μετάφρα¬ 
ση οποιοσδήποτε γλώσσας. 

Άρθρο 2 
Έδρα 

Έδρα της εταιρείας ορίζεται το ΘΕΣΠΡΩΤΙΚΟ. Η εται¬ 


ρεία μπορεί να ιδρύσει υποκαταστήματα, πρακτορεία ή 
υπηρεσίες σε οποιαδήποτε άλλη πόλη της Ελλάδας, κα¬ 
θορίζοντας και την έκταση της δικαιοδοσίας τους. 

Άρθρο 3 
Διάρκεια 

Η διάρκεια της εταιρείας ορίζεται σε τριάντα (30) έτη, 
αρχόμενη από τη δημοσίευση του παρόντος στην Εφημε¬ 
ρίδα της Κυβερνήσεως. Μπορεί όμως πριν από τη λήξη 
της, με τροποποίηση αυτού του άρθρου, να παραταθεί η 
διάρκεια της για οσαδήποτε έτη. 

Άρθρο 4 
Σκοποί 

1. Σκοπός της εταιρείας είναι η προώθηση της ανάπτυ¬ 
ξης της ευρύτερης περιοχής του Δήμου Θεσπρωτικού 
Πρέβεζας και η δημιουργία των κατάλληλων προϋποθέ¬ 
σεων αξιοποίησης των πλουτοπαραγωγικών πόρων της 
περιοχής καθώς και η ανάπτυξη της επιχειρηματικής δρα¬ 
στηριότητας για τη βελτίωση του βιοτικού επιπέδου των 
κατοίκων της περιοχής με άμεσα ή έμμεσα οφέλη. 

2. Αντικείμενο και μέσα της εταιρείας είναι: 

- Η εκπόνηση, εφαρμογή και διαχείριση επιχειρηματι¬ 
κών και επενδυτικών σχεδίων και προγραμμάτων για την 
αξιοποίηση των φυσικών και οικονομικών πόρων της πε¬ 
ριοχής. 

- Η μελέτη και εφαρμογή προγραμμάτων και έργων για 
τηνπροστασία, την ανάπτυξη και τη διαχείριση πόρων για 
το φυσικό, το οικιστικό περιβάλλον, της αρχιτεκτονικής 
και πολιτιστικής κληρονομιάς. 

- Η οργάνωση δικτύου πληροφόρησης και επικοινωνίας 
στον τομέα τουρισμού και η οργάνωση συνεδρίων. 

- Η συμβολή στην εκπαίδευση και επιμόρφωση στελε¬ 
χών της περιοχής. 

- Η παροχή συμβουλών, τεχνικής υποστήριξης και ο συ- 
ντονισμόςτων αναπτυξιακών πρωτοβουλιών διαφόρων ορ¬ 
γανώσεων, σωματείων και λοιπών φορέων της περιοχής. 

- Η αξιοποίηση των χρηματοδοτήσεων και επιχορηγή¬ 
σεων από εθνικούς και κοινοτικούς πόρους, η δυνατότη¬ 
τα σύναψης δανείων για την εκτέλεση έργων και προ¬ 
γραμμάτων που προωθούν τους σκοπούς της εταιρείας. 

- Η διερεύνηση, η μελέτη και ο συντονισμός των διαδι¬ 
κασιών και των μηχανισμών για την παραγωγή, διανομή 

και παροχή τεχνογνωσίας, την ενημέρωση και παροχή 
πληροφοριών στους κοινωνικούς φορείς. 

- Η διερεύνηση, μελέτη και ο συντονισμός διαδικασιών 
και μηχανισμών και η παροχή υπηρεσιών διαμεσολάβη- 
σης για προσφορά εργασίας και υπηρεσιών εξειδικευμέ- 
νων επιστημονικών, τεχνικών και διοικητικών στελεχών 
προς τις Μικρομεσαίες Επιχειρήσεις ΜΜΕ του ιδιωτικού 
τομέα στα πλαίσια της άσκησης του αναπτυξιακού ρόλου 
της Τοπικής Αυτοδιοίκησης και των φορέων της. 

- Η προώθηση της οικονομικής και κοινωνικής ανάπτυ¬ 
ξης της περιοχής θεσπρωτικού και της ευρύτερης γύρω 
περιοχής, μέσα από διαδικασίες του δημοκρατικού προ¬ 
γραμματισμού, τις σύγχρονες ανάγκες διαχείρισης του 
χώρου, του φυσικού πλούτου καιτων ανθρώπινων πόρων. 

- Η δημιουργίατωνπροϋποθέσεωνγιατη συνεχή και αυ¬ 
τοδύναμη ανάπτυξη της περιοχής Θεσπρωτικού, με βάση 
τις τοπικές δυνάμεις και γενικότερα η προώθηση της εν¬ 
δογενούς ανάπτυξης. 

- Η ανάδειξη του αναπτυξιακού ρόλου του κοινωνικού 
τομέα της οικονομίας. 

- Η υποβοήθηση και προώθηση των τοπικών αναπτυξια¬ 
κών πρωτοβουλιών. 

- Η διερεύνηση πιθανών χρηματικών σχημάτων για χρη¬ 
ματοδότηση των απαιτούμενων έργων της περιοχής. 

- Η συμμετοχή σε προγραμματικές συμβάσεις και προ¬ 
γράμματα ανάπτυξης εθνικού και κοινοτικού επιπέδου. 

- Η εκπόνηση μελετών και η επιμέλεια επίβλεψης όλων 
των έργων ανάπτυξης της περιοχής. 

- Η διαχείριση επενδυτικών προγραμμάτων που θα 
πραγματοποιηθούν στην περιοχή. 

- Η υποβοήθηση του προγράμματος ανάπτυξης της πε¬ 
ριοχής. 

- Η μέριμνα για βελτίωση της υποδομής στην περιοχή. 

- Η υποβοήθηση δημιουργίας προϋποθέσεων για την εν¬ 
δογενή ανάπτυξη της περιοχής μέσω της βελτίωσης του 
επιπέδου ενημέρωσης των πολιτών και των τοπικών φορέ¬ 
ων και μέσω της προσέλκυσης ανθρώπινου δυναμικού. 

- Η μελέτη και ανάληψη κατασκευών παντός είδους τε¬ 
χνικών και οικονομικών έργων των ΟΤΑ. 

- Η μελέτη και κατασκευή έργων οικιστικής ανάπλασης. 

- Η ανάληψη τεχνικών και οικονομικών μελετών κάθε εί¬ 
δους τεχνικών και οικοδομικών έργων του ευρύτερου δη¬ 
μόσιου και ιδιωτικού τομέα. 

- Η εκτέλεση έργων του Δήμου Θεσπρωτικού είτε με απ' 
ευθείας ανάθεση μέχρι του προβλεπόμενου απάτη νομο¬ 
θεσία ποσού είτε με τη συμμετοχή της στις δημοπρασίες 
όπως αυτές προκηρύσσονται όταν πρόκειται για ποσά με¬ 
γαλύτερα από το προβλεπόμενο για την απευθείας ανά¬ 
θεση. 

- Η απασχόλησή της σε θέματα καθαριότητας του Δή¬ 
μου. 

- Η μελέτη και εκτέλεση έργων και η υλοποίηση προ¬ 
γραμμάτων στα οποία ο Δήμος συμμετέχει σαν φορέας. 

- Η με κάθε νόμιμο τρόπο και μετά από σύμφωνη γνώμη 
του Δήμου αξιοποίηση της ακίνητης περιουσίας του και 
των κληροδοτημάτων του. 

- Η κατασκευή και συντήρηση έργων υποδομής ή τεχνι¬ 
κών έργωντου Δήμου, των κληροδοτημάτων του. 

- Η μελέτη και κατασκευή τεχνικών έργων ή έργων οικι¬ 
στικής ανάπλασης στα πλαίσια ενός οικιστικού στεγαστι- 
κού προγράμματος. 


- Η συνεισφορά με κάθε δυνατό τρόπο και μέσο στην 
αντιμετώπιση εκτάκτων αναγκών μετά από εντολή του 
Δημάρχου. 

- Η μελέτη και επίβλεψη έργων των οποίων η εκτέλεση 
ανατίθεται σε άλλους φορείς. 

- Η εκτέλεση λοιπών έργων σε συνεργασία με ιδιώτες 
και κατασκευαστικούς ή τεχνικούς φορείς. 

- Η αξιοποίηση Εθνικών πόρων και πόρων από την Ευ¬ 
ρωπαϊκή Ένωση για αναπτυξιακούς σκοπούς. 

- Η δημιουργία και λειτουργία τουριστικών μονάδων κά¬ 
θε τύπου. 

- Η δημιουργία, λειτουργία αναψυκτηρίων, τουριστικών 
περιπτέρων, κυλικείων, καφενείων, ανταλλακτηρίου συ¬ 
ναλλάγματος και περιπτέρων. 

- Η δημιουργία, λειτουργία χώρων στάθμευσης, λαχα¬ 
ναγορών, λαϊκών αγορών, εκθεσιακών χώρων, χώρων 
εμποροπανηγύρεων, χώρων πολιτιστικών και κοινωνικών 
δραστηριοτήτων και γενικά χώρων εξυπηρέτησης του 
κοινού . 

- Η υλοποίηση και διαχείριση εθνικών και κοινοτικών 
προγραμμάτων και πόρων. 

- Η διοργάνωση επιμορφωτικών, εκπαιδευτικών, καλλι¬ 
τεχνικών και ψυχαγωγικών δραστηριοτήτων. 

- Η λειτουργία και εκμετάλλευση υπηρεσιών νεκροτα¬ 
φείου. 

- Η ενασχόληση και εκμετάλλευση λειτουργιών που 
έχουν σχέση μεταλύματα, (βόθροι, φρεάτια όμβριων, βυ¬ 
τιοφόρα εκκένωσης) κ.λπ. 

- Η προμήθεια απορριμματοφόρων οχημάτων. 

- Η προμήθεια μηχανημάτων και αυτοκινήτων έργων και 
χωματουργικών εργασιών. 

- Η εκμετάλλευση των αγροκτημάτων του Δήμου. 

- Η δημιουργία, λειτουργία και εκμετάλλευση αδρανών 
υλικών του Δήμου και η παραγωγή και εκμετάλλευση 
ασφαλτομίγματος. 

- Η μεταφορά μαθητών σχολείων, μαθητών της φιλαρ¬ 
μονικής, μελών πολιτιστικών και αθλητικών συλλόγων ή 
σωματείων εργαζομένων και η προς τούτο ανάλογη προ¬ 
μήθεια λεωφορείου. 

- Η δραστηριοποίηση στον τομέα του πόσιμου ύδατος 
(εμφιάλωση-διανομή). 

3. Τα ειδικότερα επιμέρους μέσα που θα χρησιμοποιή¬ 
σει η ΔΕΑΔΘ για την επίτευξη του αναπτυξιακού της στό¬ 
χου μπορούν να περιγραφούν σύμφωνα με τη μελέτη. 

4. Για την εκπλήρωση των σκοπών της η επιχείρηση 
μπορεί να προβαίνει στη σύσταση νέων επιχειρήσεων ή 
να συμμετέχει σε υφιστάμενες επιχειρήσεις ή να συμβάλ¬ 
λει στην ίδρυση νέων αναπτυξιακών φορέων μη κερδο¬ 
σκοπικών, να ιδρύει γραφεία και να συνάπτει συμφωνίες 
με άλλα νομικά ή φυσικά πρόσωπα. 

ΠΟΡΟΙ ΤΗΣ ΕΠΙΧΕΙΡΗΣΗΣ 

Οι πόροι της Επιχείρησης είναι τα έσοδα που προέρχο¬ 
νται από την κατασκευή και διαχείριση των δραστηριοτή¬ 
των που περιγράφονται στο άρθρο 4, πρόσοδοι από την 
περιουσία της, τα δάνεια, κληρονομιές, δωρεές, τα είκο¬ 
σι εκατομμύρια που διαθέτει ο Δήμος στην επιχείρηση ως 
αρχικό κεφάλαιο κ.λπ. 

Άρθρο 5 

Μετοχικό κεφάλαιο- Μετοχές 

Μετοχικό κεφάλαιο της εταιρείας ορίζεται το ποσό των 

είκοσι εκατομμυρίων (20.000.000) δραχμών με μοναδικό 
μέτοχο το Δήμο Θεσπρωτικού (μία μετοχή). 

Άρθρο 6 

Κάλυψη Μετοχικού Κεφαλαίου 

Το μετοχικό κεφάλαιο της επιχείρησης θα καλυφθεί εξ 
ολοκλήρου από το Δήμο Θεσπρωτικού. 

Άρθρο 7 

Αύξηση κεφαλαίου 

1. Μετά την παρέλευση του πρώτου δωδεκαμήνου από 
της συστάσεως της επιχείρησης, το Δ.Σ έχει το δικαίωμα 
με απόφασή του, λαμβανομένη με πλειοψηφία των τριών 
τετάρτων (3/4) του συνόλου των μελών του, να αυξήσει 
εφάπαξ ή τμηματικώς το μετοχικό κεφάλαιο με έκδοση 
νέων μετοχών, χωρίς τούτο να σημαίνει τροποποίηση του 
παρόντος καταστατικού. 

Άρθρο 8 

Αύξηση κεφαλαίου 

1. Η μετοχή είναι ονομαστική, αδιαίρετη και αποκλείεται 
η μετατροπή της σε ανώνυμη στον κομιστή. 

2. Δεν επιτρέπεται η μεταβίβαση των μετοχών. 

Άρθρο 9 

Σύνθεση Διοικητικού Συιιβουλίου 

1. Η επιχείρηση διοικείται από πενταμελές Διοικητικό 
Συμβούλιο. Τα μέλη ορίζονται μαζί με τους αναπληρωτές 
τους από το Δημοτικό Συμβούλιο. Από τα μέλη αυτά: 

Α) Τρία είναι αιρετοί εκπρόσωποι του Δήμου Θεσπρωτι- 
κού εκ των οποίων το ένα προέρχεται από τη μειοψηφία 
(άρθρο 6του Ν. 2307/95). 

Β) Ένας είναι δημότης ή κάτοικος του Δήμου Θεσπρω- 
τικού που έχει πείρα ή σχετικές γνώσεις με το αντικείμενο 
της επιχείρησης. 

Γ) Ένας είναι εκπρόσωπος Κοινωνικού Φορέα της πε¬ 
ριοχής. 

Δ) Ένας είναι εκπρόσωπος των εργαζομένων στην επι¬ 
χείρηση σε περίπτωση που αυτή απασχολεί περισσότε¬ 
ρους από είκοσι εργαζομένους. Στην περίπτωση αυτή δεν 
θα υπάρχει ο Δημότης ή κάτοικος του Δήμου Θεσπρωτι- 
κού. Ο εκπρόσωπος των εργαζομένων και του Κοινωνικού 
Φορέα προτείνονται από τους οικείους φορείς. 

2. Το Διοικητικό Συμβούλιο έχει νόμιμη υπόσταση ακό¬ 
μα και αν έχουν ορισθεί λιγότερα ή παραιτηθούν ορισμέ¬ 
να μέλη αρκεί ο αριθμός αυτών που μένουν να είναι του¬ 
λάχιστον τέσσερα. 

3. Το Δημοτικό Συμβούλιο ορίζει τα μέλη του Διοικητι¬ 
κού Συμβουλίου τον Πρόεδρο και τον Αντιπρόεδρο σύμ¬ 
φωνα με τις διατάξεις του άρθρου 278 Π.Δ. 410/1995. 

4. Τα μέλη του Δ.Σ πρέπει να είναι Έλληνες πολίτες και 
να διαμένουν μόνιμα στην Ελλάδα. 

Άρθρο 10 

Θητεία Συμβούλων 

1. Η θητεία των μελών του Δ.Σ είναι πενταετής και πα- 
ρατείνεται μέχρι τον ορισμό νέων μελών. 

2. Σε περίπτωση αντικατάστασης συμβούλου κατά τη 
διάρκεια της θητείας του, για οποιοδήποτε λόγο, η θητεία 
του νέου λήγει στον ίδιο χρόνο που θα έληγε η θητεία του 
μέλους που αντικαταστάθηκε. 


3. Η αδικαιολόγητη αποχή συμβούλου από τις συνε¬ 
δριάσεις του Δ.Σ. για περισσότερο από δίμηνο χρονικό 
διάστημα, ισοδυναμεί με παραίτηση που θεωρείται τελει- 
ωμένη και σημειώνεται στα πρακτικά. 

4. Όταν απουσιάζει ο Πρόεδρος ή κωλύεται, τον ανα¬ 
πληρώνει ο Αντιπρόεδρος και τον Αντιπρόεδρο, ο σύμ¬ 
βουλος που ορίζεται από το Δ.Σ. 

5. Ο Πρόεδρος του Δ.Σ. ασκεί όλα τα καθήκοντα που 
ανατίθενται σ' αυτόν από το καταστατικό της εταιρείας 
και από ειδικές αποφάσεις του Δ.Σ. Προΐσταται στις συ¬ 
νεδριάσεις του Δ.Σ. διευθύνει τις εργασίες του, έχει ανώ¬ 
τατη εποπτείατης επιχείρησης και ενημερώνει το Δ.Σ. για 
τη λειτουργία της. 

6. Με απόφαση του Δ.Σ της εταιρείας μπορεί να συ¬ 
γκροτηθεί επιστημονικό, τεχνικό συμβούλιο με καθαρά 
γνωμοδοτικό χαρακτήρα. 

Άρθρο 11 

Αρμοδιότητες Διοικητικού Συμβουλίου 

1. Το Δ.Σ είναι αρμόδιο να αποφασίζει για κάθε υπόθε¬ 
ση που αφορά τη διοίκηση της εταιρείας ή τη διαχείριση 
της εταιρικής περιουσίας και γενικά την επιδίωξη των 
σκοπών της. Αντιπροσωπεύει την εταιρεία σε όλες τις 
σχέσεις και τις συναλλαγές της και ενεργεί κάθε πράξη 
που έχει σχέση με το σκοπό της. 

2. Το Δ.Σ. μπορεί να αναθέτει την άσκηση κάποιων ειδι¬ 
κών ή επιμέρους πράξεων και σε τρίτα πρόσωπα εκτός 
Δ.Σ. 

3. Η εταιρεία εκπροσωπείται ενώπιον των δικαστηρίων 
και των αρχών από τον Π ρόεδρο του Δ.Σ. Μπορεί όμως το 
Δ.Σ να αναθέτει σε άλλο πρόσωπο ακόμα και σε μη μέλος 
αυτού την εκπροσώπησή της ενώπιον των δικαστηρίων 
και σε κάθε άλλη αρχή, ύστερα από ειδική εντολή που κα¬ 
θορίζει την ιδιότητα και τα δικαιώματα αυτού του προσώ¬ 
που. 

Άρθρο 12 

Σύγκληση Διοικητικού Συμβουλίου 

Το Δ.Σ συνέρχεται και συνεδριάζει τακτικά στην έδρα 
της επιχείρησης έκτακτα δε σε οποιαδήποτε πόλη της Ελ¬ 
λάδας. Το Δ.Σ συγκαλείται από τον Πρόεδρό της σε μέ¬ 
ρος και ώρα που ορίζονται από αυτόντακτικά μία φορά το 
μήνα και έκτακτα εάν ο Πρόεδρος το κρίνει σκόπιμο. 

Άρθρο 13 
Λήψη αποφάσεων 

1. Το Δ.Σ βρίσκεται σε απαρτία και συνεδριάζει έγκυρα 
ανεξάρτητα από τον αριθμό των παρόντων εκτός και αν ο 
Πρόεδρος κρίνει ότι σε συγκεκριμένη συνεδρία θα έπρε- 
πετα παρόντα μέλη να είναι περισσότερα από τα παρόντα 
για να θεωρηθεί έγκυρη η συνεδρίαση. 

2. Ο απουσιάζων ή κωλυόμενος μπορεί να αντιπροσω- 
πευθεί από άλλο σύμβουλο που τον ορίζει με έγγραφο. 

3. Το Δ.Σ. παίρνει αποφάσεις με φανερή ψηφοφορία. Σε 
περίπτωση ισοψηφίας υπερισχύει η ψήφος του Προέ¬ 
δρου. 

Άρθρο 14 
Πρακτικά Δ.Σ. 

1. Για τις συζητήσεις και τις αποφάσεις του Δ.Σ. τηρού¬ 
νται πρακτικά. 

Αυτά υπογράφονται από τον Πρόεδρο και από τα παρό¬ 
ντα μέλη στη συνεδρίας. Ο γραμματέας του Δ.Σ. εκλέγε¬ 
ται κατά περίπτωση μεταξύ των μελών του ή διορίζεται 
εκτός Δ.Σ. 

2. Κανένας σύμβουλος δεν δικαιούται να υπογράψει 
πρακτικά συνεδρίασης στην οποία δεν έλαβε μέρος. 

Άρθρο 15 

Διάλυση - Εκκαθάριση της Δημοτικής Επιχείρησης 

Όταν διαλυθεί η επιχείρηση η περιουσία της περιέρχε¬ 
ται στο Δήμο Θεσπρωτικού (άρθρο 284 ΚΔΟ). 


Μετηνπαρούσα απόφαση δημιουργίας και λειτουργίας 
της Δημοτικής Επιχείρησης προκαλείται δαπάνη σε βά¬ 
ρος του προϋπολογισμού του Δήμου Θεσπρωτικού είκο¬ 
σι εκατομμυρίων (20.000.000). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 13 Ιουνίου 2000 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΒΑΣΙΛΕΙΟΣ ΜΗΤΣΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




